stanford-oval/wikipedia huggingface dataset:
סרגיי טאנייב
יצירתו

סגנונו של טאנייב מאופיין בנטייה אירופאית ובעיקר גרמנית שמקורה באקדמיה למוזיקה במוסקבה, בשונה מן הרוח הלאומנית הרוסית של האסכולה החופשית למוזיקה של מילי באלאקירב, שהייתה מקובלת ברוסיה של התקופה.
יצירותיו כוללות 9 רביעיות כלי-קשת מלאות (בנוסף לשתיים שלא הובאו לידי גמר), חמישיית פסנתר, 2 חמישיות כלי-קשת ויצירות קאמריות נוספות, 
הכוללות אקדמת פסנתר ופוגה בסול דיאז מינור; ארבע סימפוניות (כאשר אחת לבדה בוצעה במהלך חייו ואחת למצער הושלמה חלקית), סוויטת קונצ'רטו לכינור וקונצ'רטו לפסנתר. כמו כן כתב יצירות תזמורתיות כגון "כוראל עם וריאציות" ומוזיקה מקהלתית: 
בין יצירותיו המקהלתיות ניתן למצוא שתי קנטאטות: "יוחנן הקדוש מדמשק", אופוס. 1 (המוכרת גם כ"רקוויאם רוסי") וכן "בעת קריאת מזמור", אופוס. 36 
(שלעיתים מתייחסים אליה כ"שירת הברבור" של המלחין). ביצירותיו המקהלתיות שוזר טאנייב מן המלודיות הרוסיות ומטכניקת הקונטרפונקט המעוטרת, בשימוש הראוי לשבח.
טאנייב ראה באופרה שהלחין, אוֹרֶסְטֶיַה (Орестея), שהגה במקור בשנת 1882, כהישג המרכזי של מפעל-חייו. 
יצירה זו, אותה סיווג המלחין כ"טרילוגיה מוזיקלית" ולא כאופרה ושעשויה הייתה בתבנית הקרובה למחזה המקורי מאת אַייסכילוֹס, הועלתה לראשונה
 בתיאטרון מריאינסקי הפטרבורגי ב-17 באוקטובר 1895. 
זולת זאת כתב טאנייב בנבדל אוברטורה לקונצרט, עליה ניצח צ'ייקובסקי בשנת 1899, בהתבסס על לחני-הנושא הבולטים של האופרה.
סיגמא (צמד)

| --- | --- |
 מקום הקמה:  אוניברסיטת לידס 
 תקופת הפעילות:  מ-2006 
 סוגה:  דראם אנד בייס 
 חברת תקליטים:  אקספלודד מיוזיק, הוספיטל רקורדס, 3 ביט רקורדס, ברייקביט קאוס 
 www.sigmahq.com
 חברים
 קמרון ג'יימס "קאם" אדוארדס ג'וזף אלון "ג'ו" לנזי
 חברים לשעבר
 בן מאורהוף
 
סיגמא (באנגלית: Sigma) הוא צמד מוזיקלי דראם נ' בייס בריטי, המורכב מקמרון ג'יימס "קאם" אדוארדס וג'וזף אלון "ג'ו" לנזי.
קריירה > 2006–2009: הקמת הצמד המוזיקלי

לנזי ואדוארד נפגשו ב-2006 באחד מערבי הדראם נ' בייס באוניברסיטת לידס. לאחר שסיימו בלידס, הצמד עבר לגור בלונדון, וצירפו ללהקה את בן מאורהוף. הם הוחתמו בברייקביט קאוס (אנ'). לאחר זמן מה, מאוארהוף עזב. בדצמבר 2008, הם הקימו את חברת התקליטים העצמאית לייף רקורדינגס.
ב-2007, הצמד הוציא את המיני-אלבום הראשון שלהם, El Presidente.
ב-2009, הצמד הוציא את המיני-אלבום השני והשלישי שלהם, El Presidente (VIP) ו-Nexus בהתאמה.
קריירה > 2009–2012: Stand Tall ו-Night & Day

הצמד הוחתם בהוספיטל רקורדס (אנ').
ב-2010, הצמד הוציא את המיני-אלבום הרביעי והחמישי שלהם, Stand Tall (Part 1) ו-Stand Tall (Part 2) בהתאמה.
ב-28 בנובמבר 2010, הם הוציאו, בשיתוף פעולה עם די ג'יי פרש וקוקו, את הסינגל "Lassitude". הסינגל הגיע, בשיאו, למקום השמיני במצעד האינדי הבריטי, למקום ה-11 במצעד הדאנס הבריטי ולמקום ה-98 במצעד הסינגלים הבריטי.
ב-2011, הצמד הוציא את המיני-אלבום השישי והשביעי שלהם, Night & Day (Part 1) ו-Night & Day (Part 2) בהתאמה.
קריירה > 2013–2015: פריצת דרך ו-Life

בקיץ 2013, הצמד הוחתם ב-3 ביט רקורדס (אנ').
ב-15 בדצמבר 2013, הצמד הוציא, בשיתוף פעולה עם דוקטור, את הסינגל "Rudeboy". הסינגל הגיע, בשיאו, למקום ה-12 במצעד הדאנס הבריטי ולמקום ה-56 במצעד הסינגלים הבריטי.
ב-2014, הצמד הוציא את המיני-אלבום השמיני שלהם, Rudeboy (VIP).
ב-6 באפריל 2014, הצמד הוציא את הסינגל "Nobody to Love". הסינגל הגיע, בשיאו, למקום הראשון במצעד הסינגלים הבריטי ובמצעד הדאנס הבריטי.
ב-14 בספטמבר 2014, הצמד הוציא, בשיתוף פעולה עם פאלומה פיית', את הסינגל "Changing". הסינגל הגיע, בשיאו, למקום הראשון במצעד הסינגלים הבריטי ובמצעד הדאנס הבריטי.
ב-22 במרץ 2015, הצמד הוציא, בשיתוף פעולה עם לאברינת' (אנ'), את הסינגל "Higher".
ב-24 ביולי 2015, הצמד הוציא, בשיתוף פעולה עם אלה הנדרסון, את הסינגל "Glitterball". הסינגל הגיע, בשיאו, למקום הראשון במצעד השירים הדיגיטליים הבריטי, למקום הרביעי במצעד הסינגלים הבריטי ולמקום השני במצעד הדאנס הבריטי.
ב-2 באוקטובר 2015, הצמד הוציא, בשיתוף פעולה עם דיזטוריאון (אנ') וג'ייקוב בנקס (אנ'), את הסינגל "Redemption". הסינגל הגיע, בשיאו, למקום ה-138 במצעד הסינגלים הבריטי.
ב-6 בנובמבר 2015, הצמד הוציא, בשיתוף פעולה עם ריטה אורה, את הסינגל "Coming Home". הסינגל הגיע, בשיאו, למקום ה-15 במצעד הסינגלים הבריטי.
ב-4 בדצמבר 2015, הצמד הוציא את אלבום האולפן הראשון שלהם, Life. אלבום המוזיקה הגיע, בשיאו, למקום ה-28 במצעד האלבומים הבריטי.
קריירה > 2016–הווה: Hope

ב-18 במרץ 2016, הצמד הוציא את הסינגל "Stay". הסינגל הגיע, בשיאו, למקום ה-178 במצעד הסינגלים הבריטי.
ב-20 במאי 2016, הצמד הוציא, בשיתוף פעולה עם טייק ד'את, את הסינגל "Cry". הסינגל הגיע, בשיאו, למקום ה-21 במצעד הסינגלים הבריטי.
ב-4 בנובמבר 2016, הצמד הוציא, בשיתוף פעולה עם בירדי, את הסינגל "Find Me". הסינגל הגיע, בשיאו, למקום התשיעי במצעד הדאנס הבריטי ולמקום ה-36 במצעד הסינגלים הבריטי. השיר זכה לאישור כסף בבריטניה.
ב-2017, הצמד הוציא את המיני-אלבום התשיעי שלהם, Life (remixes).
ב-15 ביוני 2018, הצמד הוציא את הסינגל "Anywhere". הסינגל הגיע, בשיאו, למקום ה-90 במצעד הסינגלים הבריטי. השיר זכה לאישור כסף בבריטניה.
ב-29 במרץ 2019, הצמד הוציא, בשיתוף פעולה עם לואיזה, את הסינגל "Here We Go Again". הסינגל הגיע, בשיאו, למקום ה-98 במצעד הסינגלים הבריטי.
ב-12 ביולי 2019, הצמד הוציא גרסת רמיקס לשיר "Dilemma" של נלי וקלי רולנד.
ב-12 ביוני 2020, הצמד הוציא, בשיתוף פעולה עם ג'ון ניומן, את הסינגל "High on You".
ב-17 ביוני 2022, הצמד הוציא את אלבום האולפן השני שלהם, Hope.
דיסקוגרפיה > אלבומי אולפן

2015: Life
2022: Hope
דיסקוגרפיה > מיני-אלבומים

2007: El Presidente
2009: El Presidente (VIP)
2009: Nexus
2010: Stand Tall (Part 1)
2010: Stand Tall (Part 2)
2011: Night & Day (Part 1)
2011: Night & Day (Part 2)
2014: Rudeboy (VIP)
2017: Life (remixes)
הערות שוליים

↑  "Sigma – 'Nobody To Love' (Official Video)". Capital Xtra. 26 במרץ 2014. ארכיון מ-2016-03-21. נבדק ב-2022-07-17. {{cite web}}:  (עזרה)
↑  Reported by Jack Bridges TID on (28 ביולי 2010). "Sigma Top 10, New Release and Interview – News at Trackitdown". Trackitdown.net. ארכיון מ-2015-06-30. נבדק ב-31 במרץ 2014. {{cite web}}:  (עזרה)
1 2 3  "Knowledge Magazine". בדצמבר 2008: 42–43. {{cite journal}}:  (עזרה); Cite journal requires |journal= (עזרה)
1 2  "Sigma > UK Charts". Officialcharts.com/. Official Charts Company. ארכיון מ-2022-02-08. נבדק ב-2022-07-17.
1 2  Peak positions for the Dance singles in the UK:
↑  "Sigma: 'Nobody to Love' – Single review – Music Review". Digital Spy. 7 באפריל 2014. ארכיון מ-2015-09-25. נבדק ב-13 באפריל 2014. {{cite web}}:  (עזרה)
↑  Lane, Daniel (13 באפריל 2014). "Sigma score debut Number 1 single with Nobody To Love". Official Charts Company. ארכיון מ-2014-04-14. נבדק ב-2022-07-17. {{cite web}}:  (עזרה)
↑  "Listen: Sigma feat Paloma Faith – 'Changing'". Popjustice. 17 ביולי 2014. ארכיון מ-2015-05-05. נבדק ב-2022-07-17. {{cite web}}:  (עזרה)
↑  "Sigma – Glitterball (feat. Ella Henderson)". displace.audio. 21 במאי 2015. ארכיון מ-2018-09-12. נבדק ב-2022-07-17. {{cite web}}:  (עזרה)
↑  "Wonderland (Deluxe) by Take That". apple.com. 17 במרץ 2017. ארכיון מ-2019-05-16. נבדק ב-21 באפריל 2018. {{cite web}}:  (עזרה)
↑  "Archived copy". אורכב מ-המקור ב-21 באוקטובר 2018. נבדק ב-30 בספטמבר 2018. {{cite web}}:  (עזרה);  (עזרה)
↑  Ainsley, Helen (10 ביולי 2019). "Sigma are releasing a new version of a Noughties R&B classic this week". Official Charts Company. ארכיון מ-2022-07-17. נבדק ב-12 ביולי 2019. {{cite web}}:  (עזרה)
| --- | --- |
בקרת זהויות :  MusicBrainz: 89ec6f82-1ad7-42d5-983e-ebf90f6868c8
סלבדור רייס מונטאון

סלבדור רייס מונטאון (בספרדית: Salvador Reyes Monteón; ‏ 20 בספטמבר 1936 - 29 בדצמבר 2012) היה כדורגלן מקסיקני ששיחק בעמדת החלוץ במועדונים במקסיקו ובארצות הברית ובנבחרת מקסיקו.
קריירת כדורגל

רייס החל את הקריירה שלו בגוודלחרה מליגת העל המקסיקנית. הוא שיחק במועדון במשך 14 עונות, בהן ערך 282 הופעות ליגה, הבקיע 122 שערים וזכה ב-7 אליפויות, הראשונה מביניהן בשנת 1954. בשנותיו האחרונות כשחקן שיחק במועדונים נוספים בארצות הברית ובמקסיקו.
רייס יצג את מקסיקו בזירה הבינלאומית. הוא ערך 49 הופעות בנבחרת מקסיקו בין השנים 1956 ו-1966, בהן הבקיע 14 שערים. הוא לקח חלק בשלושה מונדיאלים: 1958, 1962 ו-1966.
לאחר פרישתו ממשחק פעיל החל רייס לאמן מספר קבוצות במקסיקו, הידועות שבהן הן גוודלחרה וטיגרס.
ב-19 בינואר 2008, כשהוא בן 71, ערך רייס הופעת ליגה במדי גוודלחרה, כשבעט את בעיטת הפתיחה של המשחק והוחלף מיד לאחר מכן במשחק נגד אוניברסידד נסיונל במסגרת המחזור הראשון. ב-29 בדצמבר 2012 נפטר רייס.
סידן פחמתי אמורפי

סידן פחמתי אמורפי (הנקרא גם קלציום קרבונט אמורפי או בלעז Amorphous Calcium Carbonate) הוא הפולימורף הכי פחות יציב של סידן פחמתי. נוסחתו המולקולרית היא CaCO3 • H2O.
יציבות

לסידן פחמתי ישנם 6 פולימורפים ידועים: קלציט, ארגוניט, וטריט, מונוהידרוקלציט, איקאיט וסידן פחמתי אמורפי. מתוך ששת הפולימורפים, שלושת הפולימורפים הראשונים בהתאמה הם גבישיים וללא מים, השניים הבאים בהתאמה הם גבישיים המכילים מים, והאחרון בהתאמה הוא אמורפי ומכיל מולקולת מים על כל מולקולת סידן פחמתי אחת.
יציבות הפולימורפים היא בסדר הפוך לסדר כתיבתם, כך שסידן פחמתי אמורפי הוא הכי פחות יציב וקלציט הוא היציב ביותר. כאשר מכינים סידן פחמתי בצורה סינתטית מתמיסות רוויות, תוצר ההתגבשות הוא תמיד סידן פחמתי אמורפי (לפי חוק הצעדים של אוסטוואלד), אך זה מתגבש בתוך שניות לאחד הפולימורפים הגבישיים היציבים יותר.
ללא מייצב חיצוני, קשה מאוד לבודד את הסידן הפחמתי האמורפי בתנאי מעבדה.
תכונות כימיות

לסידן הפחמתי האמורפי יש את המסיסות הגבוהה ביותר מבין ששת המופעים של סידן פחמתי, פי 120 מהפולימורף היציב ביותר, קלציט. הוא מופיע בצורת חלקיקים עגולים עם קוטר של בין 40 ל-200 ננומטר. 
סידן פחמתי אמורפי מכיל בין חצי למולקולת מים אחת על כל מולקולת סידן פחמתי וכאשר מייבשים אותו בטמפרטורה של כ-150 מעלות הוא מאבד את מולקולת המים הזו ומתגבש לאחד הפולימורפים הגבישיים היציבים.
סידן פחמתי אמורפי בטבע

ידועים מספר בעלי חיים ובמיוחד זנים ממשפחת הסרטנים החיים במים מתוקים, בהם ריכוז הסידן במים נמוך, אשר למדו לייצב את הסידן הפחמתי האמורפי כמאגר זמין של סידן, הנקרא גם גסטרוליט. בעלי חיים אילו פיתחו חלבונים מיוחדים אשר מייצבים את הפולימורף האמורפי ומונעים ממנו להתגבש.
סידן פחמתי אמורפי סינתטי

עד שנת 2011 לא הייתה ידועה טכנולוגיה לייצור סידן פחמתי אמורפי סינתטי יציב. בשנת 2011 החברה הישראלית "אמורפיקל" פרסמה מחקר פרה קליני המראה כי סידן פחמתי אמורפי סינתטי נספג בכ-40% יותר לעומת סידן פחמתי גבישי. ב-2013 החלה החברה לשווק את הסידן הסינתטי כתוסף תזונה. ב-2014 הסתיים בהצלחה ניסוי קליני שלב 1 בשימוש בסידן לסובלים מהיפוקלצמיה, וב-2017 קיבלה אישור FDA לניסוי שלב 2. נכון ל-2020 גייסה החברה 23 מיליון דולר ויצאה לסיבוב גיוס של 30 מיליון דולר.
הערות שוליים

↑  On the Structure of Amorphous Calcium CarbonatesA Detailed Study by Solid-State NMR Spectroscopy
↑  סידן, הדור הבא: התוסף שמצליח לבנות עצם מחדש, באתר ynet, 5 בדצמבר 2013
↑  גלי וינרב, ‏אמורפיקל שמפתחת סידן סיימה בהצלחה ניסוי קליני, באתר גלובס, 17 במרץ 2014
↑  גולן חזני, אמורפיקל קיבלה אישור מה־FDA לניסוי שלב 2, באתר כלכליסט, 28 ביוני 2017
↑  גולן חזני, אמורפיקל שמפיקה סידן מסרטנים כחולים יוצאת לגיוס של 30 מיליון דולר לפי שווי של 160 מיליון דולר, באתר כלכליסט, 9 בדצמבר 2020
סיודאד דה לה פאס

| --- | --- |

 מדינה:  גינאה המשוונית גינאה המשוונית
 מחוז:  ג'יבלו
 ראש העיר:  פלורנטינו נקוגו נדונג
 תאריך ייסוד:  2021 צפוי 
 שטח:  81.5 קמ"ר
 גובה:  454 מטרים
 אוכלוסייה:  ‏
  ‑ בעיר:  2,000 (2022)
 קואורדינטות:  1°35′30″N 10°49′20″E﻿ / ﻿1.5916666666667°N 10.822222222222°E﻿ / 1.5916666666667; 10.822222222222 
 אזור זמן:  UTC +1
  מפת מיקום  מפה מפורטת   (למפת גינאה המשוונית מוגדלת) מלאבו באטה אבביין סן אנטוניו דה פאלה גבון קמרון ניגריה סאו טומה ופרינסיפה  מפרץ גינאהסיודאד דה לה פאס(למפת גינאה המשוונית רגילה) מלאבו באטה אבביין סן אנטוניו דה פאלה גבון קמרון ניגריה סאו טומה ופרינסיפה  מפרץ גינאהסיודאד דה לה פאס  he tabBackground:;tabBorder:#aaa;defaultTab:0;
 
סיודאד דה לה פאס (בספרדית: Ciudad de La Paz), לשעבר אויילה (בספרדית: Oyala), היא עיר שמשמשת כבירת הפרובינציה ג'יבלו (אנ') שבגינאה המשוונית. העיר צפויה להחליף את מלאבו כבירת גינאה המשוונית.
גאוגרפיה

סיודאד דה לה פאס נמצאת ליד נהר בניטו (אנ'). בנוסף, היא נמצאת כ-323 ק"מ ממלאבו, שאינה נמצאת על החלק היבשתי של אפריקה אלא על האי ביוקו.
הערות שוליים

↑  "Prime Minister presents draft laws before Chamber of Deputies". Equatorial Guinea Press and Information Office. 25 בפברואר 2017. אורכב מ-המקור ב-2019-03-31. נבדק ב-25 בספטמבר 2017. {{cite web}}:  (עזרה)
↑  "Swearing-in of new offices for directors at Ministry for National Defence". Equatorial Guinea Press and Information Office. 3 באוגוסט 2017. אורכב מ-המקור ב-2017-11-09. נבדק ב-25 בספטמבר 2017. {{cite web}}:  (עזרה)
1 2  Ciudad de la Paz, Ciudad de la Paz (ב־)
↑  Fortin, Jacey (19 בדצמבר 2012). "Poverty-Stricken Equatorial Guinea Builds Expensive Capital City In The Middle Of Nowhere". ארכיון מ-2020-01-15. נבדק ב-2020-03-22. {{cite web}}:  (עזרה)
↑  Empresas portuguesas planeiam nova capital da Guiné Equatorial. africa21digital.com. 5 November 2011
↑  Atelier luso desenha futura capital da Guiné Equatorial (אורכב 15.10.2015 בארכיון Wayback Machine). boasnoticias.pt. 5 November 2011
ערך זה הוא קצרמרבנושא יישובים באפריקה. אתם מוזמנים לתרום לוויקיפדיה ו.
סיהלום

סיהלום (בהונגרית: Szihalom) הוא כפר במחוז הווש בצפון מזרח הונגריה. עד לשואה הייתה בו קהילה יהודית.
כמו יישובים רבים באירופה גם בסיהלום מספר התושבים נמצא בירידה. כך, בשנת 1990 חיו בכפר 2,110 תושבים ובשנת 2021 רק 1,976 תושבים.
האזור מיושב מסביבות המאה ה-14, והוא מוזכר לראשונה בכתבים משנת 1417.
יהודי סיהלום

יהודים חיו בסיהלום במאה ה-18 ובמאה ה-19. בשנת 1944 נרצחו יהודים מהכפר בשואת יהודי הונגריה.
| שנה | מספר היהודים בכפר | כלל האוכלוסייה |
| --- | --- | --- |
| 1880 | 39 | 2,669 |
| 1910 | 15 |  |
| 1920 | 11 |  |
| 1930 | 13 |  |
| 1941 | 10 | 5,142 |
הערות שוליים

↑  נתוני הכפר באתר הלמ"ס ההונגרי
↑  תיעוד יהודי סיהלום שנרצחו בשואה
↑  מפקדי האוכלוסין של יהודי הונגריה, 1993
| יישובים במחוז הווש |
| --- | --- | --- |
| ערי המחוז | אגר  |  |
| ערים |  בלפאטפלווה •  פיזשאבון •  ג'נג'ש •  ג'נג'שפטה •  הטוון •  הווש •  קישקרה •  לרינצי •  פטרוואשארה •  ורפלט |  |
| כפרים | אפץ •דורמאנד •אצ'ד • אנדורנקטאליה • באטור • דמיין • אגרבקטה • אגרבוץ' • אגרצ'הי • אגרסלוק • אגרסולאט • פלדברה • פלשטארקאן • הוושרניוש • קרצ'נד • מקלאר • נג'טאליה • נוסוואי • נובאי • אושטורוש • סרוושקה • סוץ' • אבשאר • אטקאר • אדאץ' • דטק • דומוסלו • ג'נג'שהלאס • ג'נג'שאורוסי • ג'נג'שוימוש • ג'נג'שטריאן • הלמאיוגרה • קראצ'ונד • קישנאנה • לודש • מרקז • נג'פיגד • נג'רדה • פאלושוורשמרט • וץ' • וישונטה • ויסנק • מאטראסנטאימרה • אטאן • בוצונאד • ארדטלק • ארק • הוושווזקן • קמלה • פיי • טרנבוד • טרנמרה • טרנארש • טרנסנטמיקלוש • טרנז'דאן • טנק • טיסנאנה • זראנק • בולדוג • צ'אן • הרד • הורט • קרקהרסט • נג'קקנייש • פטפיבאניה • רוז'סנטמארטון • סיצ'י • זג'ווסאנטו • בלטון • בקלצה • ביקסנטמארטון • נג'ווישניו • סילוואשווארד • אלדברה • בשנייטלק • אגרפרמוש • קאל • קאפולנה • קומפולט • מזסמרה • מזטארקאן • נגיוט • פורוסלו • שרוד • סיהלום • טופלו • אוילרינצפלווה • בודון • ביקסק • ביקסנטארז'בט • ארדקוושד • פדמש• אישטנמזיה • איוואד • קישפיזש • מאטרבלה • מאטרדרצ'קה • פראד • פראדששוואר • רצ'ק • שירוק • סאילה • סנטדומונקוש • טרנללס • טרפש • וארסו |  |
| יישובים בנפת פיזשאבון |
| --- | --- | --- |
| יישובים | פיזשאבון • אלדברה • בשנייטלק • דורמאנד • אגרפרמוש • קאל • קאפולנה • קומפולט • מזסמרה • מזטארקאן • נגיוט • פורוסלו • שרוד • סיהלום • טופלו • אוילרינצפלווה |  |
סרגיי טרטיאק

סרגיי וולודימירוביץ' טרטיאק (באוקראינית: Сергій Володимирович Трет`як; נולד ב-7 בספטמבר 1963) הוא כדורגלן עבר אוקראיני ששיחק בעיקר בעמדת הבלם האחורי. טרטיאק מזוהה בעיקר עם קבוצת בית"ר ירושלים בה שיחק זמן רב, וכונה בפי אוהדיה "טיק-טאק". לאחר פרישתו קיבל אזרחות ישראלית והמשיך לאמן במחלקות הנוער של בית"ר ירושלים.
קריירה

טרטיאק החל את הקריירה שלו כמגן במועדון הסובייטי צ'רנומורץ אודסה. בשנת 1992 חתם בקבוצת בית"ר ירושלים. כבר בעונתו הראשונה בקבוצה זכה עמה בתואר האליפות. טרטיאק זכה בעוד שתי אליפויות עם הקבוצה, בעונות 1996/1997 ו-1997/1998. בעונת 2000/2001 עבר לקבוצת הכח רמת גן בה סיים את הקריירה שלו כשחקן פעיל.
בשנת 2001 ניסה טרטיאק לקבל אזרחות מספר פעמים אך כל בקשותיו באותה השנה נדחו. לאחר מכן, בשנת 2003, התאזרח והפך לעוזר מאמן הנוער של בית"ר ירושלים. לאחר מכן שימש טרטיאק כמאמן במחלקות הנוער של בית"ר ירושלים. בעונת 2007/2008, בה זכתה בית"ר בדאבל, היה טרטיאק עוזרו של המאמן יצחק שום. לאחר מכן מונה טרטיאק לתפקיד מאמן קבוצת הנוער של בית"ר ירושלים.
ב-22 ביולי 2014 מונה למאמנה של בית"ר נורדיה ירושלים כששיחקה בליגה ג'.. בנו, ארטיום טרטיאק, גם כן שיחק באותה עונה בקבוצה בעמדת הבלם.
תארים כשחקן

אליפויות (3): 1992/1993, 1996/1997, 1997/1998
גביע הטוטו (1): 1997/1998
הערות שוליים

↑  אשר גולדברג, אובארוב, טרטיאק ומגאמדוב קיבלו אזרחות, באתר הארץ, 3 ביוני 2003
↑  מערכת ONE, ‏סרגיי טרטיאק יאמן את בית"ר נורדיה ירושלים, באתר ONE‏, 23 ביולי 2013
↑  זיו אמויאל, ‏שישי: משחק בכורה היסטורי לנורדיה ירושלים, באתר ערוץ הספורט, 16 באוקטובר 2014
ערך זה הוא קצרמרבנושא כדורגלנים. אתם מוזמנים לתרום לוויקיפדיה ו.
סידן פחמתי

| --- | --- |

 
 שמות נוספים:  קלציום קרבונט
 כתיב כימי:  CaCO3
 מראה:  אבקה או גרגרים לבנים
 מספר CAS:  471-34-1
 צפיפות:  2.7 ×103 גרם/סמ"ק
 מסיסות:  0.0013 גרם ב-100 גרם מים
 טמפרטורת היתוך:  1,339 °C   1612.15 K
 מקדם שבירה:  1.6 
 חומציות:  9
 LD50:  6,450 מיליגרם לקילוגרם
 
סידן פחמתי (בלועזית: קלציום קרבונט, Calcium carbonate), הידוע גם בשם פחמת הסידן - מלח, שנוסחתו הכימית היא CaCO3. נפוץ כמינרל המופיע בעיקר בסלעי משקע.
הימצאות בטבע

הסידן הפחמתי הוא מינרל הנוצר בטבע על ידי בעלי חיים בתהליך הקרוי ביומינרליזציה. למינרל זה שישה פולימורפים ידועים שהנפוץ והיציב שבהם הוא הקלציט (המינרל הבונה את אבן הגיר). בנוסף קיימים עוד שני פולימורפים גבישיים נטולי מים, ארגוניט ווטריט, שני פולימורפים גבישיים המכילים מים בתוך המבנה הגבישי, מונוהידרוקלציט ואיקאיט ופולימורפ אחד אמורפי המכיל מולקולת מים בתוך המבנה הנקרא קלציום קרבונט אמורפי. יציבות הפולימורפים היא בסדר הפוך לסדר כתיבתם כך שקלציום קרבונט אמורפי הוא הכי פחות יציב וקלציט הוא היציב ביותר. השימוש הנפוץ ביותר בסידן הפחמתי הוא אצל מערכת הרכיכות במבנה הקרוי קונכייה.
סלעי המשקע הסידניים - גיר, קירטון ודולומיט (שהוא שילוב של סידן פחמתי ומגנזיום פחמתי) - נוצרים בימים עקב שקיעתם של צדפים מתים לקרקעית ודחיסתם בעקבות הלחץ האדיר שמפעילה עליהם שכבת המים. סלע נוסף שהוא פולימורף של הסידן הפחמתי הוא השיש, הנוצר כתוצאה מהתמרה של סלעי משקע בהשפעה של חום ולחץ.
תכונות

בדומה לשאר הקרבונטים, בתגובה עם חומצות חזקות הסידן הפחמתי משחרר פחמן דו-חמצני, וזוהי התגובה שבודקת את נוכחותו בסלעים, כך למשל תגובת אבן גיר עם חומצת מימן כלורי:
{\ce {CaCO3{(s)}+ 2HCl{(aq)}-> CaCl2{(aq)}+ H2O{(l)}+CO2{(g)}}}
בחימום (למעל ל-840 מעלות צלזיוס) הוא מתפרק לפחמן דו-חמצני (CO2) ולתחמוצת הסידן (CaO). בתגובה עם מים בעלי אחוז גבוה של פחמן דו-חמצני בתוכם, הוא הופך לביקרבונט הסידן, שהוא מסיס במים:  {\ce {CaCO3{}+ CO2{}+ H2O{}-> Ca(HCO3)2}}. 
תגובה זו היא המנגנון לשחיקה של סלעי קלציט וליצירה של מערות, וכן אחת הסיבות להיווצרותם של מים קשים.
שימושים

לסידן הפחמתי שימוש נרחב בתעשיית הבנייה, בין כחומר בנייה בפני עצמו (שיש) ובין כאחד הרכיבים להכנת מלט ובטון. שימוש נוסף הוא ליצירת תערובת ארמסטרונג המשמשת ליצירת נפצים. כמו כן, באחת הצורות של סידן פחמתי, קירטון, הנקרא בטעות בפי הרוב "גיר" משתמשים לשם כתיבה על לוחות במוסדות לימוד שונים.
שימושים > שימושים בעולם העתיק

בתקופה הנאוליתית קדם קרמית ב (PPNB) רווח השימוש בסידן פחמתי ליצירת שכבת ריצוף במבנים. בצפון אגן הים התיכון רוצפו רק מבני פולחן ובאזור ארץ ישראל רוצפו גם מבנים פרטיים. הסידן הפחמתי הופק משריפת אבני גיר בטמפרטורה גבוהה למשך זמן רב. לאחר 1,500 שנה הופסקה עשיית הרצפות והיא התחדשה לאחר מכן רק בתקופה הרומית.
בישראל ובעבר הירדן ניתן לראות רצפות טיח מסוג זה באתרי תקופה זו: יריחו, יפתחאל, ביסמון, ביידא, עין ע'זאל, באג'ה ובכפר החורש שם נמצאה כבשן סיד.
ראו גם

ג'סו
סידן פחמתי אמורפי
סרגיי טקאץ'

| --- | --- |

 לידה:  15 בספטמבר 1952 Kiselyovsk, ברה"מ 
 פטירה:  4 בנובמבר 2018 (בגיל 66) ז'יטומיר, מחוז ז'יטומיר, אוקראינה 
 מדינה:  ברית המועצות, אוקראינה 
 תקופת הפעילות:  1980–2005 (כ־25 שנים) 
 
סרגיי פיודורוביץ' טקאץ' (ברוסית: Сергей Фёдорович Ткач;‏ 15 בספטמבר 1952 – 4 בנובמבר 2018) היה רוצח סדרתי סובייטי-אוקראיני, אנס ופדופיל, הידוע מזירות הפשע כ"פאבלוהראדסקי מניאק" ו"פולוהובסקי מניאק". בין 1980 ל-2005 הרג לפחות 37 בני אדם, בעיקר בנות קטינות. בסך הכל טקאץ' הודה ברצח של 100 אנשים, שכל אחד מהם כלל אונס או סיפוק של תשוקה מינית בצורה סוטה, ונידון ל-4 מאסרי עולם.
סדרת רציחות

לראשונה ביצע רצח, על פי עדותו, בשנת 1980 בסימפרופול, חנק ואנס צעירה, ואז קרא למשטרה "לעזור לעמיתים בשירות למצוא את הגופה". קצין המשטרה בתפקיד סירב למסור את שמו, וניתק את השיחה.
ב-31 באוקטובר 1984 נהרגה אוליה דמיטרנקו בת ה-10 בעיר פאבלוהראד. גופתה, עם סימני אונס וחנק, נמצאה ב-2 בנובמבר במפעל חמאה נטוש. ספר המוזיקה והשעון של הילדה נעלמו.
ב-13 בפברואר 1985 נהרגה אוליה שובלובה בת ה-8. ההורים ראו כיצד היא נכנסת לבניין, אך עד הדירה היא לא הגיעה. גופת הנערה נמצאה באותו היום במרתף הבית. באביב של אותה שנה, גופתה של ילדה בת 20 נמצאה בנהר וולצ'יה. מומחה לזיהוי פלילי מצא כי הרוצח חנק תחילה את קורבנו ואז אנס.
באוקטובר 1987 ביצעה טקאץ' אונס של ווליאה אוסינינה בת ה-11 מכפר ורווארובקה וילדה בת 17 בפאבלוהראד, ביוני 1988 - רצח של ילדה בת 9 ואונס של ילדות בנות 12 בעיר טרנובקה, באפריל 1989 היו שני קורבנות בני 15 קורבנות בפאבלוהראד. ב-28 ביולי באותה שנה, אוליה סבטליצ'ניה בת ה-8 רכבה על אופניים לחנות לקנות לחם ולא חזרה. בשעות הערב נמצאה גופתה במטע יער רק 300 מטרים מהבית. באותו קיץ באוגוסט ביצע טקאץ' רצח נוסף של ילדה בת 9.
בשנת 1990 - שוב שלוש קורבנות: שתי נערות נהרגו, אחת נאנסה, בשנת 1993 - ארבעה מקרי רצח של קטינים, בשנת 1995 - שלושה מקרי רצח, בשנת 1996 - שני מקרי רצח, בשנת 1997 - שלושה מקרי רצח, בשנת 1998 - שני מקרי אונס ושלושה מקרי רצח, שתי גופות נמצאו בשנת 1999.
בשנת 1995 ביצע רצח במחוז חרקוב, שם לכאורה במקרה היה באחת התחנות. על שעתוק המצב והנסיבות של האירוע, אמר טקאץ' לחוקרים כי לאחר ששתה בכבדות הוא הלך ללא מטרה לאורך שדרה מול בית קברות ופגש במקרה נערה.
בשנת 2000 קיבלה אשתו של סרגיי טקאץ', ליודמילה, את תפקיד סגן מנהל מפעל נפט במחוז זפורוז'יה, שם עברו להתגורר עם משפחתם. בשנת 2003, בעיירה פולוהי, ביצע טקאץ' אונס ורצח אחד. בשנת 2004 הוא רצח באכזריות שתי בנות - לנה קירילובה ויוליה ליטובצ'נקו.
בקיץ 2005 הופיע העד הראשון שנזכר איך נראה הפושע. אולגה טופלובה בת ה-18 הייתה בין הבודדות שהצליחו לשרוד את התקיפה, היא איבדה את הכרתה, טקאץ' החליט שהיא מתה. הילדה אמרה כי התוקף היה עם שפם והגיע באופניים. על פי התיאור שלה, עשו קלסתרון של העבריין. לאחר מכן נהרגו עוד שתי תלמידות בית ספר בפולוהי: אלבינה נוזדרינה בת ה -14 ומרינה מיכאליוק.
הקורבן האחרון הייתה בתה של שכנה, קטיה חרודז'יה בת ה-9. לאחר הרצח הגיע טקאץ' להלוויה שלה. הפשע בוצע כמעט בסמוך לבית - על גדת נהר מקומי, שם הילדה השתזפה עם חבריה. כשנעלמה הילדה מכיתה ג', נמצא עד - תושב מקומי ועמיתו של סרגיי טקאץ' דיווח למשטרה כי ראה אותו שוחה עם הנערה ועמיתיה.
ראו גם

המרטש מאטלנטה
המפלצת מפירנצה
הערות שוליים

↑  Notorious serial killer Sergey Tkach who massacred over 100 people dies of broken heart in prison when young wife stops visiting him, The Sun, ‏2018-11-15 (באנגלית)
↑  אוקראינה: מאסר עולם לשוטר שהיה לרוצח סדרתי, באתר ynet, 24 בדצמבר 2008
סקודה ראפיד

| --- | --- |

 מאפיינים כלליים
 יצרן:  סקודה
 שנות ייצור:  2012-הווה
 הרכבה:  צ'כיה צ'כיה הרפובליקה העממית של סין סין רוסיה רוסיה אלג'יריה אלג'יריה קזחסטן קזחסטן אוקראינה אוקראינה
 מודל אחריו:  סקודה סקאלה
 חברת אם:  קבוצת פולקסווגן
 סיווג:  מכונית משפחתית קומפקטית
 מרכב:  סדאן בעלת ארבע דלתות והאצ'בק בעלת חמש דלתות
 פלטפורמה:  קבוצת פולקסווגן גרופ A0
 אורך:  4,304 מ"מ (האצ'בק) 4,512 מ"מ (סדאן)
 רוחב:  1,706 מ"מ
 גובה:  1,459 מ"מ (האצ'בק) 1,469 מ"מ (סדאן)
 משקל:  1,100–1,292 ק"ג
 בסיס גלגלים:  2,602 מ"מ
 מפרט טכני
 מנוע:  מנוע בנזין 
 קשר:  סיאט טולדו
 
סקודה ראפיד (באנגלית: Skoda Rapid) היא מכונית משפחתית קומפקטית במרכב סדאן והאצ'בק, שמיוצרת על ידי סקודה משנת 2012. היא הוצגה בתערוכת הרכב של פריז בספטמבר 2012 והגיע לישראל במרץ 2013.
בפתח תקווה בדצמבר 2018 הציגה סקודה את מחליפת הראפיד לאירופה וישראל סקודה סקאלה, שהחליפה את הראפיד מסוף שנת 2019.
החל משנת 2020 אינה משווקת באירופה וישראל אלא ברוסיה, הודו וסין בלבד. לאירופה וישראל הציגה סקודה את הסקודה סקאלה.
דורות > דור ראשון (2020-2012)

בתערוכת הרכב של פריז הציגה סקודה את הדור הראשון של הראפיד. הדור הראשון כולל היצע מנועי בנזין בנפח 1.0, 1.4, 1.6 ליטרים (1.0, 1.4 עם מגדש טורבו) המספקים בין 90–125 כוחות סוס. תיבת הילוכים אוטומטית בעלת שבעה או עשרה הילוכים. הציע מנועי הדיזל כולל מנוע טורבו דיזל בנפח 1.6 ליטרים המספק כ-90 כוחות סוס ב-4,200 סיבובים לדקה. תיבת הילוכים ידנית בעלת חמישה הילוכים.
הדור הראשון קיבל חמישה כוכבי בטיחות מתוך חמישה.
ביולי 2013 עברה הראפיד עדכון קל לאבזור הרכב.
דורות > גרסאות הדור הראשון

מלבד הגרסה הבסיסית הציגה סקודה את הסקודה ראפיד ספייסבק, גרסת האצ'בק לגרסה הבסיסית (סדאן 4 דלתות) היצע המנועים כולל את אותם המנועים שבגרסה הבסיסית אך מנוע הדיזל חסכוני יותר, 26.3 קילומטר לליטר. גרסה זו הוצגה בתעורכת הרכב של פרנקפורט ביולי 2013.
ישנה גם גרסה לספייסבק בעלת מרכב קרוסאובר/האצ'בק הנקראת ספייסבק סקאוט-ליין הכוללת מנוע טורבו בנזין בנפח 1.2 ליטרים המספק כ-90 כוחות סוס. הספייסבק סקאוט-ליין הוצגה בשנת 2015.